กรองโรคแรงงานผลิตข้าวถุง หวั่นโควิดกระทบการส่งออก
นายสุเมธ เหล่าโมราพร ประธานคณะผู้บริหารกลุ่มธุรกิจการค้าระหว่างประเทศ เครือเจริญโภคภัณฑ์ เผยว่า จากสถานการณ์การแพร่กระจายเชื้อไวรัสโควิด-19 ที่ลุกลามไปหลายประเทศ สุ่มเสี่ยงทำให้ภาคอุตสาหกรรมผลิตข้าวได้รับผลกระทบ หากมีเชื้อแพร่กระจายในกลุ่มบุคลากรกระบวนการผลิต อาจทำให้โรคระบาดกระจายในวงกว้าง และทำให้การรับซื้อข้าวจากเกษตรกรเพื่อมาแปรรูปบรรจุข้าวถุงหยุดชะงัก เพราะต้องใช้เวลาทำความสะอาดพื้นที่เพื่อการป้องกันไม่ให้อุตสาหกรรมข้าวถุงได้รับผลกระทบจากการระบาดของเชื้อไวรัสโควิด-19 ข้าวตราฉัตรในฐานะผู้ประกอบการข้าวสารบรรจุถุงคุณภาพดี สะอาด ปลอดภัยตามมาตรฐานส่งออกรายใหญ่ของไทย และเป็นแบรนด์เดียวที่ได้รางวัล อย.ควอลิตี้ อวอร์ด ปี 2556 ปี 2562 จึงมีนโยบายให้หน่วยงานในสังกัด เพิ่มมาตรการตรวจเข้มด้านสุขภาพอนามัยเกี่ยวกับการแพร่ระบาดของเชื้อไวรัส ด้วยการจัดทีมเจ้าหน้าที่ตรวจคัดกรอง ตรวจวัดอุณหภูมิร่างกายพนักงาน ก่อนเข้าปฏิบัติงานภายในโรงงานและออฟฟิศ ตามที่กระทรวงสาธารณสุขแนะนำนายสุเมธ บอกว่า การคัดกรองบุคลากร ทีมงาน เจ้าหน้าที่ให้ปลอดภัยจากเชื้อไวรัสโควิด-19 จะช่วยให้อุตสาหกรรมข้าวถุงไม่ได้รับผลกระทบ และยังเพิ่มความเชื่อมั่นในกลุ่มผู้บริโภคทั้งไทยและตลาดต่างประเทศ ผลักดันให้ข้าวไทยติดอันดับผู้นำด้านเทคโนโลยีเกษตรกรรม ตามที่คาดการณ์ไว้ว่าปี 2563 มีแนวโน้มที่ไทยจะติดอันดับ 1 ใน 10 ด้านการนำเทคโนโลยีเกษตรกรรมสมัยใหม่เข้ามาใช้ในกระบวนการผลิต ช่วยให้การเพาะปลูกได้ผลผลิตเพิ่มมากขึ้นในขณะที่พื้นที่เพาะปลูกเท่าเดิมส่วนการเลือกซื้อข้าวสารบรรจุถุงคุณภาพ ควรพิจารณาจากโรงงานที่มีมาตรฐาน ระบบการผลิตดำเนินการตามหลักเกณฑ์วิธีการที่ดีในการผลิตอาหาร (GMP) ตลอดจนมีระบบการวิเคราะห์อันตราย และจุดวิกฤติที่ต้องควบคุม (HACCP) สามารถตรวจสอบย้อนกลับคุณภาพสินค้า ได้รับใบอนุญาต อย. ประกันคุณภาพ อาหารได้มาตรฐานปลอดภัย ต่อการบริโภค ข้าวสารถุงปิดสนิทป้องกันสิ่งสกปรก เช่น ฝุ่น ละอองต่างๆ รวมถึงฉี่หนู หรือแมลงอื่นๆ.
นายสุเมธ เหล่าโมราพร ประธานคณะผู้บริหารกลุ่มธุรกิจการค้าระหว่างประเทศ เครือเจริญโภคภัณฑ์ เผยว่า จากสถานการณ์การแพร่กระจายเชื้อไวรัสโควิด-19
ข้าวถุง,ข้าว,ส่งออกข้าว,คุณภาพสินค้า,โควิด-19,ข้าวสารถุง,ข่าววันนี้,เกษตร